open-index/open-wikipedia-markdown huggingface dataset:
Gdansko laivų statykla

**Gdansko laivų statykla** () – laivų statybos įmonė, veikianti Gdanske, Lenkijoje. Žinoma kaip vieta, kur 1980 m. susikūrė profsąjungų judėjimas „Solidarumas“. Įmonei suteiktas Europos paveldo ženklas.

## Istorija

Laivų statykla įsteigta 1945 m. dviejų vokiečių statyklų „Schichau-Werft“ ir „Danziger Werft“ vietoje. Jos buvo smarkiai sugriautos Antrojo pasaulinio karo metais. 1948 m. Gdanske buvo nuleistas į vandenį pirmasis laivas „Sołdek“.

Iki 1969 m. pastatyti 526 laivai bendro 2507,2 tūkst. t. tonažo. 1960–aisiais kasmet buvo pastatoma apie 30 laivų. 1968  m. Gdanske pastatyta laivų, kurių bendras tonažas buvo 48,5 tūkst. t. Pagrindine statyklos produkcija buvo šiuolaikiniai žvejybos laivai. Buvo statomi prekybiniai laivai, skirti daugiausiai gabenti smulkius krovinius. Statykla gamino taip pat laivų įrangą ir mechanizmus. Didesnė dalis produkcijos buvo eksportuojama, o svarbiausia laivų pirkėja buvo Sovietų Sąjunga.

1970–1989 m. statykla vadinta Lenino vardu.

Gdansko Lenino laivų statykla tradiciškai buvo darbininkų protestų centru Lenkijos Liaudies Respublikoje (LLR). 1980 m. rugpjūčio mėnesį Gdansko statykloje kilęs streikas privertė komunistinę LLR valdžią legalizuoti pirmąją Rytų Europoje nepriklausomą profsąjungą „Solidarumas“. Būtent čia Lechas Valensa su vicepremjeru Mečislovu Jagelskiu pasirašė istorinius 1980 m. rugpjūčio 31 d. susitarimus. 1981 m. gruodyje Gdansko laivų statykloje buvo įsikūręs visos Lenkijos „Solidarumo“ streikų komitetas. Gdansko laivų statykla suvaidino svarbų vaidmenį 1988 m.
streikų bangoje, nuo kurios prasidėjo LLR žlugimas. 

1990–1996 m. laivų statykla dirbo kaip akcinė bendrovė, kurios daugiau kaip 60 % akcijų priklausė valstybei, likusios – darbuotojams. Teismo sprendimu 1996 m. rugpjūčio 8 d. įmonei paskelbus bankrotą, „Solidarumas“ pradėjo aukų rinkimo kampaniją. 1997 m. gruodžio mėn. pavyko surinkti daugiau kaip $1,6 mln. Darbas laivų statykloje nesustojo, bet įmonėje darbuotojų ir produkcijos apimtys smarkiai sumažėjo.

1998 m. akcinė bendrovė parduota, jos savininke tapo Gdynės laivų statykla. Reorganizuota į *Stocznia Gdańska – Grupa Stoczni Gdynia S.A*. 2006 m. rugpjūtyje Gdansko įmonė buvo išskirta iš korporacijos, tapo savarankiška. 2007 m. lapkritį 75 % akcijų paketą įsigijo ukrainiečių koncernas „ISD Polska“, 25 % liko valstybinei Pramonės vystymo agentūrai.

Šiuo metu laivų statykloje dirba apie 2000 žmonių (10 kartų mažiau nei 1980–aisiais). Ekonominė įmonės padėtis nestabili. 2013 m. pavasarį sutriko algų mokėjimas darbuotojams. 2013 m. rugsėjo 26 d. „Solidarumo“ profsąjungos skyrius, vadovaujamas Karolio Guzikevičiaus, laivų statykloje organizavo streikus su keliais šimtais dalyvių. Donaldo Tusko vyriausybė atsisakė skirti subsidijas įmonei, kurios trys ketvirtadaliai priklausė ukrainiečių kapitalui.

Legendinę laivų statyklą pavyko išsaugoti. Tačiau tai buvo padaryta daugiausiai dėl politinių ir ideologinių priežasčių, be to, įmonę veikia Europos Sąjungos institucijų administracinis ir ekonominis spaudimas.

## Nuorodos

* Oficiali svetainė
Norma John

**Norma John** – Suomijos duetas, kurį sudaro Lasse Piirainen (fortepijonas) ir Leena Tirronen (vokalas).

Vokalistė Leena Tirronen 2010 metais užėmė trečią vietą suomiškoje „X Faktoriaus“ laidoje ir tais pačiais metais išleido debiutinį albumą „Leena Ihmemaassa“. Lasse Piirainen yra muzikos prodiuseris, bendradarbiaujantis su garsiais suomių atlikėjais.

2017 metais duetas su daina „Blackbird“ laimėjo nacionalinę atranką ir atstovavo Suomijai „Eurovizijos“ dainų konkurse Kijeve.

## Nuorodos

* Dainos „Blackbird“ vaizdo klipas
Davonių koplyčia

**Davonių Šventosios Šeimynos koplyčia** – veikianti stačiatikių koplyčia Širvintų rajone, Gelvonų seniūnijoje, Davonių kaime, 300 m į vakarus nuo kelio . Medinė koplyčia pastatyta privačiose vietos gyventojo valdose. Pasiekiama iš kaimo gatvės įėjus pro atskirus vartelius mediniu taku, įrengtu sodybos pakraštyje. Būna atidaryta laisvam lankymui. Sodybos šeimininkas sekmadieniais skambina šalia stovinčioje varpinėje varpu, kviesdamas į pamaldas. 

## Istorija

Įrašas rusų kalba lentoje ant koplyčios sienos byloja, kad koplyčia buvo pašventinta Šventosios Šeimynos garbei, pastatyta 2010 m. vasarą, palaiminant Vilniaus „Znamenskaja“ cerkvės šventikui Piotrui Miuleriui.


Davonys, takas į koplyčią.JPG|Takas į koplyčią
Davonys, durys į koplyčią.JPG|Durys koplyčios prieangyje
Davonys, koplyčioje.JPG|Pagrindinės patalpos prieangis


## Nuorodos

* Sąrašas:Lietuvos stačiatikių bažnyčios
Tamara Gačečiladzė

**Tamara „Tako“ Gačečiladze** (, g. 1983 m. kovo 17 d. Tbilisyje) – Gruzijos dainininkė, dainų autorė ir aktorė.

2008 m. atlikėja pirmą kartą dalyvavo Gruzijos „Eurovizijos“ nacionalinėje atrankoje, kur liko dešimta. Po metų ji ir vėl dalyvavo atrankoje, bet jau kartu su grupe „Stephane & 3G“, kuriame su daina „We Don't Wanna Put In“ užėmė pirmą vietą. Deja, atstovai taip ir nepasirodė „Eurovizijoje“ – netrukus po nacionalinio finalo buvo paskelbta, kad Gruzija savanoriškai pasitraukia iš konkurso. To priežastis buvo Europos transliuotojų sąjungos spaudimas pakeisti kontroversiškus kūrinio žodžius dėl galimų politinių asociacijų su Rusija.

Kaip solistė, 2017 metais su daina „Keep the Faith“ nugalėjo nacionalinėje atrankoje ir tapo šalies atstove į 2017 m. „Eurovizijos“ dainų konkursą Kijeve. Dainą „Keep the Faith“ sukūrė pati T. Gačečiladze ir 2012 m. „Eurovizijos“ dalyvis Anris Džochadze.

## Diskografija

### Singlai
* 2017: *Keep the Faith*

## Šaltiniai

## Nuorodos

* Daina „Keep the Faith“
Salvador Sobral

**Salvadoras Vilaras Bramkampas Sobralis** (g. 1989 m. gruodžio 28 d. Lisabonoje) – Portugalijos dainininkas.

## Biografija

Salvador Sobral gimė 1989 metais Lisabonoje, bet kartu su šeima yra gyvenęs Jungtinėse Amerikos Valstijose, bei studijų metais – Ispanijoje, kur mokėsi prestižinėje muzikos akademijoje. Jo sesuo Luísa Sobral taip pat dainininkė ir kompozitorė. Prieš pradėdamas atlikėjo karjerą jis universitete studijavo psichologijos specialybę. Salvador Portugalijoje išgarsėjo, kai 2009 metais sudalyvavo „Idols“ realybės šou, kur liko septintas. 2016 m. išleido debiutinį albumą „Excuse Me“. 2017 m. Salvador Sobral su daina „Amar pelos dois“ laimėjo nacionalinę Portugalijos atranką ir atstovavo savo šaliai „Eurovizijos“ dainų konkurse Kijeve.

## Diskografija

### Albumai
* 2016: *Excuse Me*

### Singlai
* 2016: *Excuse Me*
* 2016: *Nem Eu*
* 2017: *Amar pelos dois*

## Nuorodos
* Daina „Amar pelos dois“

|-
Latvijos steigiamasis seimas

**Latvijos steigiamasis seimas** (**Konstitucinė Asamblėja**, ) – pirmas išrinktas Latvijos Respublikos parlamentas, veikęs nuo 1920 m. gegužės 1 d. iki 1922 m. lapkričio 7 d.

Konstitucinės Asamblėjos rinkimai buvo surengti Latvijoje 1920 m. balandžio 17–18 d. Dėl 150 vietų varžėsi 25 partijos. Rinkimus boikotavo komunistinės partijos. Daugiausiai vietų asamblėjoje – 57 – gavo Latvijos socialdemokratų darbininkų partija. Konstitucinė Asamblėja buvo atsakinga rengiant Konstituciją, kuri buvo patvirtinta 1922 m. vasario 15 d. ir paskelbta lapkričio 7 d.

Formuoti pirmąją Latvijos vyriausybę buvo pavesta Karliui Ulmaniui.

## Partijos
Pateikiamas 10 partijų, surinkusių daugiausiai vietų, sąrašas:

## Šaltiniai
Čiobiškio vandens malūnas

**Čiobiškio vandens malūnas** – vandens malūnas su technologine įranga, esantis Musės upės dešiniajame krante Čiobiškyje, Širvintų rajone. Malūnas stūkso šalia Dariaus ir Girėno tilto.

Čiobiškio vandens malūnas yra vienaaukštis statinys, su cokoliniu aukštu, stačiakampis pastatas. Malūnas nenaudojamas, yra išlikusi technologinė įranga (unik. kodas ). 

## Istorija

Malūnas Čiobiškio apylinkėse buvo labai svarbus, nes aplinkui malūnų buvo mažai, nors poreikis buvo didelis.

Čiobiškio vandens malūnas pastatytas 1900 m. šalia Musės upės senvagės. Priešais malūną buvo pastatyta užtvanka. Tvenkinys nuo malūno driekėsi apie pusę kilometro. Jam senkant, reikėdavo uždaryti užtūras, kad prisikauptų vandens. Malūno mechanizmus suko turbina, kurią vėliau pakeitė elektrinis variklis. Malūnas elektrą pradėjo naudoti gana vėlai. 1962 m. sugriuvus užtvankai, pradėta grūdus malti naudojant elektrinį  30 KW galingumo variklį. Mechanizmus suko diržinė pavara. Malūne buvo dvejos girnos.

Tarpukariu  malūnas buvo nuomojamas. Jį aptarnavo malūnininkas su savo samdomais darbininkais. Malūnininkais dirbdavo žydai. Nuo 1939 metų – iš Lenkijos kilęs  Juzefas Šepelskis, į Čiobiškį atvykęs 1939 metų lapkritį (lietuviškai kalbėti nemokėjo). 1942 metais malūno savininkas buvo Mykolas Steikūnas. Nuo 1946 metų malūnininku dirbo Jonas Kvietkauskas. 

Pokariu Čiobiškio apylinkėse veikė stiprus partizanų pasipriešinimas. Pasak vietinių gyventojų, malūne buvo sušaudyti partizanai, šaudymo žymės likusios ant sienų. Pasakojama, kad partizanai ateidavo  pas malūnininką ir prašydavo pinigų. Dėl to jis pasiskundė milicijai, kuri suplanavo juos užmigdyti, įbėrus į maistą migdomųjų, ir suimti. Tačiau keli partizanai vis dėlto neužmigo, pasipriešino ir žuvo. Pasak kitų pasakojimų, partizanams pavyko pabėgti, ir jokių susišaudymų ir mirčių nebuvo.

Malūnininkai gyveno malūne įrengtose patalpose, vėliau šalia malūno pastatytame name. Malūnininkas prie malūno turėjo apie 7 ha žemės su ganyklomis. Malūne buvo malami grūdai, gaminami gontai, kruopos, pikliuojami miltai; šie buvo ir valcuojami, tai  daugiausia darydavo žydai.

Sovietmečiu malūnas priklausė kolūkiui ir toliau tęsė veiklą. Įrengus vilnų karšimo mechanizmą, buvo karšiama vilna. Karšykloje užmokestį imdavo vilnomis arba pinigais. Už miltų sumalimą buvo mokama nuo svorio. Sezono metu malūnas veikavo nuo 5 valandų ryto iki vidurnakčio. Eilė būdavo didelė, grūdų sumalimo reikėdavo laukti ir 3 dienas.
 

Malūne grūdai buvo malami ir atgavus nepriklausomybę.

## Technologinė įranga

* medinis grūdų latakas,
* medinis būgnas su girnomis, piltuvais ir rėmais jiems įstatyti tarpuaukščio aikštelėje,
* medinis girnų pakėlimo mechanizmas tarpuaukščio aikštelėje (metalinės žnyplės neišklikusios),
* girnų verpstė cokoliniame aukšte, 
* medinė girnų kaladė,
* medinis miltų latakas,
* 2 pikliai,
* kruopinė tarpuaukščio aikštelėje (pagaminta Švedijoje),
* skiedrų drožimo mašina cokoliniame aukšte, 
* vilnų karšimo mašina tarpuaukščio aikštelėje, karšimo šepečiai (sukama elektra). 

## Šaltiniai

## Nuorodos

* Čiobiškio vandens malūno istorija
Čiobiškio urvas

**Čiobiškio urvas** arba **Rynos urvas** – valstybės saugomas geologinis gamtos paveldo objektas Širvintų rajone, Čiobiškio sen., Stepanavos kaime. Priklauso Ukmergės miškų urėdijos Čiobiškio girininkijos (780 kv., 12 skl.) teritorijai. Urvo vieta yra 0,4 km į rytus nuo kelio , 1,3 km į šiaurės vakarus nuo Čiobiškio. Objektas nuorodomis nepažymėtas.  Saugomu gamtos objektu paskelbtas LR aplinkos ministro 2010 m. liepos 30 d. įsakymu Nr. D1-675.

Urvas glūdi Čiobiškio miške, tekančio Rynos upelio suformuotos griovos šlaite, apie 5 m aukštyje nuo upelio vandens lygio (absoliutus aukštis - 76 m). Urvo gylis siekia apie 10 m, viduje – dvi tarpusavyje susiekiančios landos. Dėl gamtinių sąlygų jautrumo, Čiobiškio urvas netinkamas lankymui, be to, jis gali būti pavojingas dėl nuo skliauto atitrūkstančių smėlio sluoksnių dalių (sucementavimas mažėja į viršų). Šio urvo aukštoji dalis gali užgriūti netolimoje ateityje.

## Geologija

Čiobiškio urvas yra unikalus, nes jis yra vienintelis Lietuvoje kvartero dariniuose. Urvas susiformavęs smiltainyje – karbonatiniu cementu sucementuotame  smėlyje. Smėlis vietomis smulkus, vietomis įvairaus rupumo su pavieniu žvirgždu iki 1 cm diametro, pilkai geltonas, įstrižai sluoksniuotas. Urvo aukštis 1,5 m (pradžioje), gilyn einant visiškai sumažėja, ilgis apie 9 m. Jame yra daug mažų atšakų, kairėje nuo įėjimo yra „kolona“. 

Svarbiausia sąlyga urvui susiformuoti buvo smiltainio klodo susidarymas. Karbonatinio cemento kristalizacija galėjo įvykti holocene, prieš kelis tūkstančius metų, kada gruntiniame vandenyje buvo padidėjęs hidrokarbonatų kiekis, o jų virtimas kalcio karbonatiniu mineraliniu cementu vyko dėka slėgio pokyčių tekant požeminio vandens šaltinio tėkmei poringo ir laidaus smėlio sluoksniu. 

Urvo tolesnį formavimąsi lėmė požeminio vandens lygio nukritimas, smiltainio klodo nusausėjimas ir biraus smėlio dalelių išplovimas iš po smiltainio. Taigi patį urvą suformavo šaltiniai (sufozija), ištekėję iš šlaito. Šiuo metu požeminio vandens srautai yra pakitę, todėl urvas yra sausas. Vienas iš nedaugelio žinomų neapvandenintų urvų Lietuvoje. Tuo tarpu visai netoli olos išsikrauna šaltinis, formuojantis naują sufozinį cirką ir naują griovos atšaką. Gal būt požemyje formuojasi naujos tuštumos, jei iškrovos vietoje slūgso smiltainiai.

## Tautosakinės žinios
Vietinių žmonių urvas dar vadinamas Rynos urvu (pagal šalia tekančio upelio vardą),  arba olomis. Pasakojama, kad vietiniai jaunuoliai urve slėpdavosi nuo karo prievolės arba skirdavo drąsioms merginoms pasimatymus. Spėliojama, ar čia kadaise gyveno urviniai žmonės.

## Taip pat skaitykite
* Skališkių uola

## Šaltiniai

## Nuorodos

* Saugomų teritorijų valstybės kadastras 
* Unikali Lietuvos vieta, apie kurią retas žino – Čiobiškio urvas (''15min.lt'')
* Lietuvos speleologų diskusijų forumas. Čiobiškio urvas
* Rynos urvas (schema, nuotraukos)
*Čiobiškio urvas. Žemėlapis. Kaip nuvykti
Tomas Čapskis

**Tomas Huten-Čapskis** (g. 1711, m. 1784 m. kovo 26 d.) – Knišino, Bratinsko ir Radzinsko seniūnas nuo 1740 metų.  

## Giminė
Pamario vaivados Petro Jono Čapskio ir (1685-1737) ir antros jo žmonos Konstancijos Gninskos sūnus, Malborko pakamario Pranciškaus Miroslavo Čapskio anūkas. Kulmo vaivados Jono Ansarijaus Čapskio brolis.

## Šeima
Buvo vedęs du kartus. Antra žmona Marija Huten-Čapska, Ignoto (m. 1746) duktė. Pagimdė dvylika vaikų iš kurių išgyveno tik dvi dukterys.

Pirma iš dukrų: Uršulė Huten-Čapska (1743-1782) ištekėjo už Ketverių metų seimo maršalkos Stanislovo Malachovskio (1736-1809). Kita duktė Konstancija (1750-1791) ištekėjo už Knišino seniūno Dominyko Radvilos (1754-1798), vėliau ištekėjo už Stanislovo Malachovskio. Tomas Huten−Čapskis buvo Zigmanto Krasinskio prosenelis.

## Gyvenimas
Iš motinos paveldėjo Knišino seniūniją. Iš brolio Povilo turėjo Radzino, Bratiansko ir Goniondzko seniūnijas.

## Literatūra
* "Polski Słownik Biograficzny" (tom IV, s. 195)
* Adam Boniecki "Herbarz Polski" (tom III, s. 276) – Czapscy herbu Leliwa
* "Encyklopedia Powszechna Orgelbranda" (1898-1904, tom 4, s. 111)

## Nuorodos
Aha

**Aha** (Acha, Hor-Aha) – Senovės Egipto faraonas, valdęs apie 3100 m. pr. m. e.

Faraonas Aha žinomas iš radinių Abydose, Sakaroje ir Nakadoje. Jo Horo vardas reiškia „kovotojas“. 1899−1900 m. Flindersas Pytris atrado kapą B19/15 Abydoso nekropolyje Um el Kaabe, kuriame rasti objektai su užrašytu faraono vardu. 1930-iaisiais indai, užantspauduoti Aha vardo antspaudais, rasti Sakaros didikų kapuose. Buvo manoma, kad faraonas palaidotas Sakaroje, o kapas Abydose yra kenotafas, tačiau 1960-aisiais iš naujo įvertinus radinius pradėta linkti tikėti, kad tikrasis faraono kapas yra būtent B19/15 Abydose. Iš Neit-chotep, kuri galbūt buvo Aha žmona, kapo Nakadoje rasto radinio matyti, kad Aha taip pat gal buvo vadinamas Menu, kas, kai kurių mokslininkų nuomone, nurodo, kad Aha yra mitinis Menas, Egipto suvienytojas. Kita vertus, kiti radiniai rodo, kad prieš Aha, tikėtina, valdė kiti suvienyto Egipto faraonai. 1985 m. Um el Kaabe rastame antspaude išvardinta karalių seka − Narmeras, Aha, Džeras, Džetas, Denas ir Merneitė. Pastaroji galbūt buvo koregentė. Iš šio radinio sektų, kad Aha galbūt buvo Narmero sūnus ir jie abu buvo vadinami Menu.

## Literatūra
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 17
Demy (dainininkė)

**Dimitra Papadea** (; g. 1991 m. rugpjūčio 21 d. Atėnuose), geriau žinoma kaip **Demy** – Graikijos dainininkė, Graikijos atstovė 2017 m. „Eurovizijos“ dainų konkurse Kijeve.

Demy pradėjo mokytis groti pianinu sulaukusi penkerių. Vos pradėjusi lankyti mokyklą ji prisijungė prie mokyklos choro, lankė muzikos teorijos ir harmonijos pamokas. Savo muzikinę karjerą pradėjo 2011-asiais. 2012 metais vietinio Graikijos muzikos kanalo apdovanojimuose Demy buvo įvertinta kaip didžiausias metų muzikos atradimas. Dainininkė bendradarbiavo su daugybe Graikijos atlikėjų, yra išleidusi tris studijinius albumus.

## Diskografija

### Albumai
* 2012: *#1*
* 2014: *Rodino Oneiro*
* 2017: *Demy*

### EP
* 2012: *Mono Mprosta*
* 2012: *Poses Xiliades Kalokairia*

## Nuorodos

* Dainos „This is Love“ vaizdo klipas
Slavko Kalezičius

**Slavko Kalezić** (, g. 1985 m. spalio 4 d. Podgoricoje) – Juodkalnijos aktorius, dainininkas.

## Biografija

Slavko Kalezić gimė 1985 m. spalio 4 d. Titograde (dabar – Podgorica). Baigė dainavimo ir šokių studijas. Nuo 2008 metų dirba Juodkalnijos Nacionaliniame Teatre, kuriame yra sukūręs kelias dešimtis vaidmenų. Be gimtosios juodkalniečių kalbos, jis taip pat laisvai bendrauti gali angliškai bei itališkai.

2011 metais Slavko išleido savo pirmąjį singlą „Muza“, tačiau daina didelio visuomenės susidomėjimo nesulaukė. 2013 m. sudalyvavo atrankinėse laidose į pirmojo sezono Adrijos „X Faktorių“. Nors gyvų pasirodymų etapo jis ir nepasiekė, tačiau tai jam nesutrukdė toliau siekti dainininko karjeros. 2014 metais išleido debiutinį albumą „San o vječnosti“.

2017 metais su daina „Space“ atstovavo Juodkalnijai „Eurovizijos“ dainų konkurse Kijeve.

## Diskografija
* 2014: *San o vječnosti*

## Nuorodos

* Daina „Space“

|-
Kasia Moś

**Katarzyna „Kasia“ Moś** (g. 1987 m. kovo 3 d. Silezijos Rudoje) – Lenkijos dainininkė ir dainų autorė.

## Biografija

Kasia Moś gimė 1987 metais Silezijos Rudoje, pietų Lenkijoje. Augo muzikalioje šeimoje, kur visi nariai yra profesionalūs smuikinininkai. Jos brolis yra kompozitorius, o tėvas – įžymus kamerinio orkestro dirigentas. Dar vaikystėje įstojusi į muzikos mokyklą ji įvaldė grojimo violončele ir pianinu meną, o vėliau aukštojoje mokykloje studijavo džiazą ir šiuolaikinę muziką. 

2006 metais Kasia Moś debiutavo nacionalinėje „Eurovizijos“ atrankoje su daina „I Wanna Know“ ir užėmė 10 vietą. 2011 m. išvyko į Las Vegasą, kur susipažino su garsiu prodiuseriu Robin Antin, subūrusiu grupę „Pussycat Dolls“. Atlikėja buvo pasirašiusi pusantrų metų trukmės sutartį ir dainavo „Pussycat Dolls Burlesque Review“ trupėje. Vėliau Kasia sugrįžo į Lenkiją, dainavo įvairiuose festivaliuose, užėmė trečią vietą populiariame lenkų šou „Must Be the Music“ ir įrašė pirmąjį albumą „Inspination“. 2016 metais su kūriniu „Addiction“ antrą kartą pasirodė nacionalinėje atrankoje ir užėmė šeštą vietą. Galiausiai 2017 m. Kasia su daina „Flashlight“ laimi nacionalinę atranką ir atstovavo Lenkijai „Eurovizijoje“ Kijeve.

## Diskografija

### Albumai
* 2015: *Inspination*

### Singlai
* 2015: *Pryzmat*
* 2016: *Addiction*
* 2017: *Flashlight*

## Nuorodos

* Daina „Flashlight“

|-
1987 m. mitingas prie Adomo Mickevičiaus paminklo

**1987 m. mitingas prie Adomo Mickevičiaus paminklo** – mitingas Molotovo-Ribentropo pakto metinių paminėjimui, įvykęs 1987 m. rugpjūčio 23 d. prie Adomo Mickevičiaus paminklo Vilniuje. Mitingas buvo pirmas nesankcionuotas tokio tipo įvykis Lietuvos TSR ir pirmoji vieša antisovietinė demonstracija po 1972 m. Kauno įvykių.

## Priešistorė
Opozicija ir pasipriešinimas tarybinei valdžiai LTSR sustiprėjo 1987 m. į Lietuvą iš įkalinimo ir tremties vietų grįžus neginkluotojo pasipriešinimo organizacijų vadovams. Pagrindiniai mitingo organizatoriai – Lietuvos laisvės lygos aktyvistai Antanas Terleckas ir Vytautas Bogušis, disidentas Petras Cidzikas, katalikiškojo pogrindžio dalyviai, vadovaujami Nijolės Sadūnaitės. Mitingo idėją palaikė ir informacijos sklaidos priemonėmis parėmė Vakarų radijo stotys.

Valdžiai lojalūs organai bandė mitingui sutrukdyti. Rugpjūčio 18 d. A. Terleckas LTSR prokuratūroje buvo įspėtas apie gresiančią baudžiamąją atsakomybę pagal LTSR baudžiamojo kodekso 199 straipsnio 1 arba 3 dalį (dalyvavimas antisovietinėje demonstracijoje arba viešosios tvarkos pažeidimas).

## Mitingas
Mitinge dalyvavo apie 500–1000 žmonių. Buvo viešai pasmerktas Molotovo–Ribentropo paktas bei jo slaptieji protokolai, nulėmę Baltijos valstybių likimą prieš Antrąjį pasaulinį karą. Mitingo metu sakytos kalbos, deklamuotos eilės, giedota „Tautiška giesmė“. N. Sadūnaitė, mitinge kalbėjusi pirmoji, kalboje pasmerkė Josifą Staliną ir Adolfą Hitlerį už jų įvykdytus nusikaltimus žmoniškumui, Baltijos valstybių padalinimą ir milijonines režimų aukas. Robertas Grigas savo kalboje pareiškė, jog Lietuvos prisijungimas prie TSRS nebuvo savanoriškas Lietuvos gyventojų sprendimas. Vytautas Pranciškus Jančiauskas, LTSR valstybinio akademinis dramos teatro dekoratorius, reikalavo Lietuvos nepriklausomybės. Renginyje dalyvavo užsienio naujienų žiniasklaidos korespondentai.

## Pasekmės
Valdžiai lojali spauda renginį pasmerkė, pranešimuose buvo pateikiamas mažesnis nei tikrasis mitingo dalyvių skaičius. Mitingo dalyviai viešai vaizduoti kaip istorijos klastotojai, veltėdžiai arba tarnaujantys Vakarų slaptosioms tarnyboms. Lietuvos komunistų partija ir KGB, siekdamos sudaryti įspūdį, jog visuomenė mitingui nepritaria, organizavo mitingo dalyvių svarstymą ir pasmerkimą darbovietėse ir gyvenamosiose vietose.

Rugpjūčio 25 d. mitingo organizatoriai N. Sadūnaitė, A. Terleckas, V. Bogušis ir P. Cidzikas parašė viešą laišką TSKP generaliniam sekretoriui Michailui Gorbačiovui išreikšdami džiaugsmą, jog nepaisant neadekvataus mitingo vaizdavimo žiniasklaidoje ir daromo spaudimo organizatoriams ir jų šeimos nariams, mitingas nebuvo nuslopintas. Vis tik mitingo organizatoriai ir dalyviai patyrė persekiojimą bei grasinimą susidorojimu. V. P. Jančiauskas, išduotas to paties teatro darbuotojo, buvo suimtas, paleistas po kelių dienų kankinimų Saugumo rūmuose netrukus mirė.

Po metų, 1988 m., Vingio parke Sąjūdis surengė mitingą Molotovo-Ribentropo paktui paminėti, mitinge dalyvavo . Dar po metų įvyko Baltijos kelias, į kurį susirinko apie 2 mln. žmonių.

## Šaltiniai
Ferdinand Monoyer

**Ferdinandas Monojeris** (; 1836 m. gegužės 9 d. Lione, Prancūzija – 1912 m. liepos 11 d. ten pat) – prancūzų oftalmologas, daktaras.

1872 m. įvedė lęšio laužiamosios gebos matavimo vienetą – dioptriją. Plačiai žinomas kaip Monoyer lentelės, kuri naudojama regos nustatymui, sudarytojas.
Svala Björgvinsdóttir

**Svala Björgvinsdóttir** (g. 1977 m. vasario 8 d. Reikjavike), dar žinoma kaip **Svala**, **Svala Björgvins**, arba **Kali** –  Islandijos dainininkė ir dainų autorė, Islandijos atstovė 2017 m. „Eurovizijos“ dainų konkurse Kijeve.

## Biografija

Svala gimė 1977 m. vasario 8 d. Reikjavike. Ji – dainininko Björgvin Halldórsson dukra. Dainuoti pradėjo nuo ankstyvos vaikystės. Būdama 9-erių metų, kartu su tėvu įrašė pirmąją kalėdinę dainą „Fyrir Jól“, kuri pasiekė Islandijos muzikos populiariausių kūrinių sąrašų viršūnes. 

1999 metais pasirašė sutartį su Jungtinių Amerikos Valstijų įrašų kompanija „EMI“. 2001 m. išleido dainą „The Real Me“, kuri pateko tarp trisdešimties geriausių dainų prestižiniame „Billboard“ sąraše. Nuo 2006 m. Svala yra elektroninės muzikos grupės „Steed Lord“ narė.

## Diskografija
* 2001: *The Real Me*
* 2005: *Birds Of Freedom*

## Nuorodos

* Dainos „Paper“ vaizdo klipas

|-
Artsvik

**Artsvik Harutyunyan** (, g. 1984 m. spalio 21 d. Kapane) – Armėnijos dainininkė ir dainų autorė.

Muzikinė karjera prasidėjo 2013 metais, rusų televizijos projekte „Balsas“ (*Golos*). Atlikėja paliko šou gana anksti, nokautų kovose.

2016 m. Artsvik pateko į projekto „Depi Evratesil“, Armėnijos nacionalinės „Eurovizijos“ atrankos, dalyvių sąrašą. Ten ji pateko į Essaï Altounian komandą. 2016 m. gruodžio 24 dieną vykusiame finale atlikėja sulaukė 71 proc. palaikymo, tapo nugalėtoja bei gavo teisę atstovauti savo gimtinei 2017 m. „Eurovizijos“ dainų konkurse.

## Nuorodos
* Dainos „Fly with Me“ vaizdo klipas
Dūdų akmenys

**Dūdų akmenys** – du stambūs rieduliai, slūgsantys Širvintų rajone, Gelvonų sen., Dūdų kaime, 3,5 km į šiaurę nuo Bagaslaviškio. Akmenis supa dirbami laukai ir ganyklos. Privažiavimo, kelio nuorodų nėra (2017 m. duomenimis). Rieduliai paprastai matomi nuo Kangedų kaimo kapinaičių, kol nėra užaugusių pasėlių.

Dūdų akmenys yra geologinis gamtos paminklas, paskelbtas valstybės saugomu Lietuvos TSR Valstybinio gamtos apsaugos komiteto 1990 m. kovo 5 d. įsakymu Nr. 22.

## Duomenys

Apatinis riedulys dar vadinamas Dideliu akmeniu. Jis žinomas seniai ir guli Leono Šarmavičiaus (gim. 1926 m.) buvusioje dirbamoje žemėje. 1989 m. vasarą melioratoriai ant jo užkėlė kitą stambų akmenį, iki tol buvusį netoli palaukėje (išvilktą seniau iš gretimo ariamo lauko). Atskirų riedulių matomi išmatavimai:

## Geologija

Apatinis riedulys geros būklės, neturi įskilimų, jo viršus plokščias, bet paviršius nėra lygus. Virš žemės paviršiaus matosi tik jo nedidelė dalis. Riedulį sudaranti uoliena – biotitinis-amfibolinis granitogneisas, rusvai pilkas smulkiagrūdis ir vidutiniagrūdis. 

Viršutinis, ant Didelio akmens užritintas riedulys turi netaisyklingą formą, du jo šonai gana lygūs, paviršiuje yra gysliškų vietų, keli nežymūs įtrūkimai. Riedulį sudaranti uoliena – biotitinis- amfibolinis granitogneisas, pilkas, smulkiagrūdis, tolygiai grūdėtas.

## Mitologinis akmuo

Gretimo miško pakraštyje, už 300 m į rytus, slūgso mitologinis akmuo su „Velnio pėda“(unik. kodas ). 
 
## Šaltiniai

## Nuorodos

* Saugomų teritorijų valstybės kadastras 
* Lietuvos geologijos tarnyba. Geotopai (išrašas)
Ryna

**Ryna** – upelis Širvintų rajone, Neries dešinysis intakas, įtekantis 73,3 km atstumu nuo pastarosios žiočių. Upelis 6,2 km ilgio. Vandentakio kodas LR upių klasifikatoriuje – 12010860. Garsėja Rynos urvu.

Aukštupyje teka dirbamais laukais ištiesinta vaga pietvakarių kryptimi. Toliau kerta Čiobiškio mišką, kelią .

Gyvenvietės prie Rynos: Stepanava, Burniškiai, Toliotiškis, Rusių Ragas.

Upėvardis *Rynà* kildinamas iš germanizmo *rynà* („lovys vandeniui nutekėti, čiurkšlė“).

## Nuorodos
* Sąrašas:Neries intakai
* LR upių klasifikatorius
Iškiloji funkcija

**Iškiloji funkcija** – tokia funkcija, kurioje kirstinė (atkarpa, jungianti du grafiko taškus) visur yra virš to grafiko arba sutampa su juo.
Pats terminas net dėstantiems matematiką nėra akivaizdus, nes mes iškart manome, kad tai turėtų būti iškiluma, kalnelis. Tačiau iš tiesų vizualiai tai bus įduba.

Iškilosioms funkcijoms galioja Jenseno nelygybė. Bet kokiems x_1, x_2 ir skaičiui t\in[0,1]:

: f \left (t x_1 + (1-t) x_2 \right ) \leq t f(x_1)+ (1-t) f(x_2).

Taip pat jos tenkina Ermito-Adamaro nelygybę:

: f\left(\frac{x_1+x_2}{2} \right) \le \frac{1}{x_2-x_1}\int_{x_1}^{x_2} \! f(x)dx \le \frac{f(x_1)+f(x_2)}{2}.

Kelios svarbios iškilosios funkcijos savybės yra:
* Diferencijuojamoji vieno argumento funkcija yra iškiloji intervale jei tik visi funkcijos taškai guli virš tos funkcijos liestinės.
* Du kartus diferencijuojamoji vieno argumento funkcija yra iškiloji intervale jei jos antroji išvestinė tame intervale yra neneigiama. Tai paprastai naudojama kaip praktinis kriterijus patikrinti ar funkcija yra iškiloji.

Kita gimininga sąvoka yra įgaubtoji funkcija. Jos kirstinė visada turės būti žemiau grafiko (kalvos pavidalo funkcija, išlinkusi į viršų).

## Istorija
Terminą „iškilioji funkcija“ pirmą kartą pavartojo danų matematikas Johan Ludwig Jensen 1905 m.

## Šaltiniai
Vena (upė)

**Vena** () – upė tekanti Šaurės Vakarų Estijoje, Harju apskrityje. Upės ilgis siekia 64 km, baseino plotas – 316 km².

Upė išteka Nabalos kaimo apylinkėse. Įteka į Baltijos jūros Suomijos įlanką ties Vena-Jėsū kaimu.


File:Vääna-Jõesuu_007.JPG|Žiotys
File:Waterfall Vahiküla.jpg|Krioklys
File:Vääna_jõgi-Väänas.JPG|Upė
File:Vääna_jõgi_Vahi_ja_Vaila_küla_vahel.JPG|Upė


## Išnašos
Alex Florea

**Alexandru Ionuț „Alex“ Florea** (g. 1991 m. rugsėjo 15 d. Konstancoje) – Rumunijos dainininkas.

Tapo žinomas 2015 metais, dalyvavęs projekte „Vocea Romaniei“ (*Balsas*). Ten jis priklausė dainininko Marius Moga komandai ir pasiekė pusfinalio etapą.

2017 metais Alex Florea ir Ilincos duetas su daina „Yodel It!“ laimėjo nacionalinę atranką ir atstovavo Rumunijai „Eurovizijos“ dainų konkurse Kijeve.

## Nuorodos

* Ilinca ir Alex Florea daina „Yodel It!“

|-
Ilinca Băcilă

**Maria Ilinca Băcilă** (g. 1998 m. rugpjūčio 17 d. Tirgu Mureše) – Rumunijos dainininkė. Yra žinoma dėl savo jodliavimo.

Ilinca gimė muzikantų šeimoje. 2013 metais merginų grupės „Quattro“ sudėtyje pasirodė rumunų „X Faktoriaus“ atrankoje. Grupė iškrito po pirmųjų gyvų pasirodymų. 2014 m. kaip solistė sėkmingai pasirodė projekte „Vocea Romaniei“ (*Balsas*). Nors prizinių vietų nepasiekė, vien dalyvavimo laidoje pilnai užteko išplėsti muzikinę karjerą. Ilinca yra vienintelė profesionali jodliavimo meistrė gimtinėje, be to, ji gali dainuoti operiniu stiliumi.

2017 metais Ilincos ir Alex Florea duetas su daina „Yodel It!“ laimėjo nacionalinę atranką ir atstovavo Rumunijai „Eurovizijos“ dainų konkurse Kijeve.

## Nuorodos

* Ilinca ir Alex Florea daina „Yodel It!“

|-
Liukonių akmenys

**Liukonių akmenys** – archeologijos paminklas Širvintų rajone, Gelvonų sen., Liukonių kaime, 100 m į vakarus nuo Širvintos tilto kelyje , šalia akmenimis grįsto senojo kelio.

Be trijų paminklinių akmenų ant stataus Širvintos dešiniojo skardžio, stovi 11 m aukščio kryžius su Nukryžiuotuoju. Apie 1925 m. jį padarė liaudies meistras Juškevičius. Prie kryžiaus pritvirtinta Nukryžiuotojo skulptūra. Kryžius matomas iš toli, reikšmingas peizažui. Šalia augančiame sename medyje įrengtas gandralizdis.

## Mitologiniai akmenys

Archeologijos kompleksui priklauso (unik. kodas ): 
* Akmuo su dubeniu (u.k. 3399) 
* Akmuo, vadinamas Jonu (u.k. 25148) 
* Akmuo, vadinamas Povilu (u.k. 25149)  

Į šiaurės rytus ir pietvakarius nuo kryžiaus yra du akmenys (skeltos vieno riedulio pusės) su smailiomis viršūnėmis, netaisyklingo keturkampio formos granito akmenys. Pasak padavimų, tai akmenimis pavirtę žmonės, Liukonių dvaro liokajai Jonas su Povilu.

Netoli šių akmenų yra granito akmuo su smailiadugniu dubeniu. Žmonės jį vadina Marijos akmeniu. Pasakojama, kad jo dubenyje susirinkęs vanduo turėjęs stebuklingų galių – kas juo nusiprausdavęs, tas pagydavęs. Jo stebuklingos galios dingusios, kai ponia jame išmaudė apakusį šuniuką. 

## Literatūra

* Martinaitienė, Gražina. Liukonių kryžius // Kultūros paminklų enciklopedija. – Vilnius, 1996. – T. 1, d. 1: Rytų Lietuva, p. 285.
* Urbanavičius, Vytautas. Suakmenėję žmonės, Liukonių akmenys // Kultūros paminklų enciklopedija. – Vilnius, 1996. – T. 1, d. 1: Rytų Lietuva, p. 285.
* Vaitkevičius, Vykintas. Liukonių akmenys. – Iliustr. // Visuotinė lietuvių enciklopedija. – Vilnius, 2008. – T. 13, p. 513.
* Vaitkevičius, Vykintas. Liukonys: Akmenys suakmenėję žmonės, akmuo su dubeniu. – Iliustr., Žml. // Vaitkevičius, Vykintas. Senosios Lietuvos šventvietės: Aukštaitija. – Vilnius, [2006]. – P. 122-124.

## Šaltiniai
Joci Pápai

**József „Joci“ Pápai** (g. 1981 m. rugsėjo 22 d. Tatoje) – romų kilmės Vengrijos dainininkas, reperis ir gitaristas.

## Biografija

Joci Pápai gimė nepasiturinčioje, bet muzikalioje šeimoje, jo tėvas – buvęs čigonų orkestro vadovas. Muzika atlikėjas susižavėjo būdamas ketverių, kai pirmą kartą į rankas paėmė gitarą. Joci Pápai muziką įkvepia 1960-ųjų ir 1970-ųjų muzika. Atlikėjas išgarsėjo, kai 2005 m. dalyvavo šou „Megasztar“. Pirmoji didesnė sėkmė aplankė Jocį, išleidus singlą „Ne nézz így rám“ 2006 metais. Vėliau įrašė kelis hitais tapusius kūrinius tiek solo, tiek kartu su reperiu Majka. 

2016 m. gruodžio 8 d. Joci Pápai su daina „Origo“ pateko į 2017 m. vengrų „Eurovizijos“ atrankos *A Dal* dalyvių sąrašą. 2017 m. vasario 18 d. vykusiame finale jis užėmė pirmą vietą ir tapo Vengrijos atstovu į 2017 m. „Eurovizijos“ dainų konkursą Ukrainos sostinėje Kijeve.

## Nuorodos

* Dainos „Origo“ vaizdo klipas
Pyplių koplyčia

**Pyplių koplyčia** – koplyčia, esanti Širvintų rajone, Gelvonų seniūnijoje, Pyplių kaime, 1 km į vakarus nuo Bagaslaviškio ir kelio . Koplyčia ir šalia esanti varpinė stūkso kaimo kapinių kalnelyje, yra Bagaslaviškio Šv. Kryžiaus Atradimo parapijos teritorijoje. Atidaroma per Visus šventuosius.

## Istorija

Akmenų mūro koplyčia pastatyta 1845 m. dvarininko Grinevičiaus lėšomis. Prie mūrinės koplyčios pristatyta medinė varpinė. 

Pirmasis Kaišiadorių vyskupas Juozapas Kukta 1935 m. birželio 8 d. atnaujino Pyplių koplyčios indultą šv. Mišioms.

Sovietmečiu vietinė bendruomenė koplyčią remontavo savo pastangomis.

2015 m. koplyčia įrašyta į Kultūros paveldo registrą (unik. kodas ). Kraštiečio medžio drožėjo Ipolito Užkurnio našlės A. Užkurnienės pastangomis, be koplyčios, įrašytas ir Užkurnių šeimos kapų kompleksas (unik. kodas ).

2020 m. perdengtas senasis koplyčios stogas, leidęs vandenį. Medinių gontų danga nebuvo ardoma, tiesiog ant jos įrengtas medinis karkasas ir paklota metalinių čerpių danga.

## Architektūra

Koplyčios pastatas vieno aukšto, taisyklingo stačiakampio plano, jos pagrindinis fasadas orientuotas pietryčių kryptimi. Ant dvišlaičio stogo įtaisytas metalinis kryžius.  Sienų angos (langų, durų) - smailiaarkės, stačiakampės bei pusapskritiminės. Fasaduose įrengtas profiliuotų plytų karnizas pastato perimetru, mentės pastato kampuose. Vidinėje patalpoje yra medinis altorius, medinė choro tvorelė.

## Galerija


Pypliai, koplyčios vidus.JPG|Koplyčios interjeras
Pyplių kapinių varpinė ir koplytėlė ( Bagaslaviškis ) - panoramio.jpg|Koplyčia ir varpinė
Pypliai, koplyčia.JPG|Galinis fasadas
Pypliai, varpinė.JPG|Varpinė
Pypliai, varpinės vidus.JPG|Varpinės viduje
Pypliai, varpinės kryžius.JPG|Varpinės kryžius


## Pastabos

## Šaltiniai
Ivanas Hornostajus

**Ivanas Astafjevičius Hornostajus** (prieš 1501 − 1588 m.) − LDK visuomenės veikėjas, Hornostajų giminės atstovas. Lietuvos didysis raštininkas ir Lietuvos dvaro maršalka (1508), pasiuntinys Maskvoje (1522 m.), Darsūniškio valdytojas (nuo 1525 m.), žemės iždininkas ir Slanimo seniūnas (nuo 1531 m.), Scibogovo (nuo 1534 m.), Zelvensko (nuo 1535 m.) valdytojas. 1538−1542 metais ėjo Trakų vaivados pareigas, 1549−1551 metais − Vilniaus vaivada. 1539−1551 metais − Birštono, nuo 1556 − Krėvos. Nuo 1551 − Naugarduko vaivada.
## Dvarai
Įgijo eilę dvaro žemių Bresto ir Valkavisko pavietuose, nuo bajorų Kęsgailių gavo Ostrošicų Minsko paviete, gyvenimo pabaigoje − savo paskutinės žmonos, kunigaikštytės M. Zaslavskos paveldėjimą Oršos paviete. 
## Šeima
Santuokoje su kunigaikštyte Ana Voicechovna Solomiarecka (1550 m.) turėjo sūnus Gabrielių, Ivaną, Germogeną, Astafijų, dukteris Anastasiją, Aną, Alioną, Eugeniją, ir dar vieną dukterį, kurios vardas neišlikęs (kunigaikščio L. Palubinskio žmona).

## Genealogija

## Literatūra
* Будзька Ч. Кніжка аб Івашку Гарнастаю. − Чыкага, 1955.
ETV

**ETV** gali reikšti:

* Eesti Televisioon – Estijos nacionalinis visuomeninis transliuotojas;
* Etiopijos televizija – Etiopijos valstybinis kanalas;
Naujapilio koplyčia

**Naujapilio koplyčia** – buvusi Mečislovo Kolbos koplyčia-mauzoliejus, stovinti Širvintų rajone, Naujapilio kaime, į šiaurę nuo Širvintų. Koplyčia matoma nuo Širvintų miesto riboženklio kelyje į Zibalus. Naujapilis yra Širvintų Šv. arkangelo Mykolo parapijoje.

Koplyčia raudonų plytų mūro. Pastaraisiais metais be stogo, apgriuvusi, su atvira rūsio duobe. Stovi prižiūrėtame sklype. Pasak vietinių gyventojų, koplyčiai stogą nuplėšė Širvintose siautėjęs viesulas (kartu nukentėjo ir gretimos sodybos pastatai).

## Istorija

Mečislovo Kolbos garbei koplyčia-mauzoliejus pastatyta 1942 m. M. Kolba buvo vienas iš keturių verslininkų, dabartinio Širvintų rajono teritorijoje turėjusių plytines. Jis buvo 1941 m. bolševikų įkalintas Ukmergėje. Karui prasidėjus, panikos apimta Ukmergės kalėjimo vadovybė su sargais pabėgo. Tuo pasinaudojo kaliniai, kurių buvo 126, ir išėjo į laisvę. Atvykę daryti politinių kalinių egzekucijos, enkavedistai kalėjimą rado tuščią. Tada ėmėsi pabėgėlių gaudynių, bet jų besugaudė tik aštuonis. Tarp jų buvo ir M. Kolba. Šiuos sugaudytuosius birželio 24 d. enkavedistai sunkvežimiu išsivežė Zarasų link ir tą pačią dieną juos sušaudė. Nužudytieji 1941 m. liepos 31 d. buvo palaidoti Zarasų parapijos katalikų kapinėse. Sužinojęs tai, nužudyto Širvintų verslininko brolis Zenonas Kolba (1909–1972), tuomet jau žinomas tarpukario dailininkas, iškasė Mečislovo kūną ir pargabeno į Širvintas. 1942 m. jis suprojektavo ir pastatė koplyčią bolševikų nužudyto brolio atminimui savo tėviškėje Naujapilio viensėdyje. Koplyčią puošė Z. Kolbos tarpukaryje sukurtas vitražas „Šv. Kazimieras“  bei „Kristaus prisikėlimas“.

1957 m. Sovietų valdžia koplyčią uždarė, o ten buvusius palaikus perlaidojo kapinėse.


Naujapilis, koplyčia 2.JPG|Koplyčia 2017 m.
Naujapilis, koplyčia 3.JPG|Galinė dalis
Naujapilis, koplyčia.JPG|Viduje


## Šaltiniai
Anja Nissen

**Anja Nissen** (g. 1995 m. lapkričio 6 d. netoli Sidnėjaus), geriau žinoma kaip tiesiog **Anja** – Danijos-Australijos dainininkė, dainų autorė, šokėja ir aktorė.

## Biografija

Anja Nissen gimė netoli Sidnėjaus, Danijos emigrantų šeimoje. Pirmą kartą išgarsėti bandė būdama 12-kos, kai sudalyvavo laidoje „Australijos Talentai“. Nors ilgai laidoje nepavyko išsilaikyti, merginai atvėrė duris laimę bandyti kituose jaunimui skirtuose televizijos projektuose. Po nedidelės pertraukos, 2014 metais, atlikėja ir vėl sugrįžo į Australijos televizijos ekranus, šįkart – kaip šou „Balsas“ dalyvė. Projekte Anja iškovojo pergalę, kuri užtikrino kontraktą su muzikos įrašų kompanija. Tais pačiais metais išleido savo pirmąjį albumą, tačiau didelės sėkmės nesulaukė.

2016 metais Anja debiutavo nacionalinėje Danijos „Eurovizijos“ atrankoje su daina „Never Alone“. Tąkart ji superfinalo metu liko antra. Galiausiai 2017 m. su daina „Where I Am“ laimėjo nacionalinę atranką ir atstovavo Danijai 2017 m. „Eurovizijos“ dainų konkurse Kijeve.

## Diskografija
* 2014: *Anja Nissen*

## Nuorodos

* Oficiali svetainė 
* Daina „Where I Am“
Ignalinos-Minsko elektros jungtis

**Visagino-Minsko elektros jungtis** – tarpvalstybinė elektros jungtis tarp Lietuvos ir Baltarusijos.

Tai viena iš 12-os elektros jungčių tarp Lietuvos ir Baltarusijos bei pati galingiausia pagal savo tiesioginę srovę. Jungtis sujungė Ignalinos atominę elektrinę ir Minsko šiluminę jėgainę-5.

2017 m. gegužės 10 d. Lietuvos vyriausybė suteikė valstybinės svarbos projekto statusą Ignalinos AE pastotės remonto projektui, kuriame numatyta demontuoti Visagino-Minsko elektros jungtį. Pagal pirminį planą galingiausia Lietuvos-Baltarusijos jungtis turėtų būti sustabdyta iki 2020 m. siekiant Lietuvos sinchronizacijos su Europos elektros tiekimo grandine.

## Šaltiniai
Viesų koplyčia

**Viesų koplyčia** – koplyčia, stovinti Širvintų rajone, Žemųjų Viesų kaimo kapinėse, kurios yra įsikūrusios Senosiose Viesose, 6 km į šiaurės vakarus nuo Širvintų. Kapinės įrengtos prie senojo plento Vilnius–Ukmergė (tarp Širvintos upės ir kelio ), Širvintų Šv. arkangelo Mykolo parapijoje. Atidaroma per Visus šventuosius, kitas didžiąsias metų šventes.

Koplyčia medinė, vieno aukšto, taisyklingo stačiakampio plano, be apsidės, jos pagrindinis fasadas orientuotas vakarų kryptimi. Ant dvišlaičio stogo stovi bokštelis–varpinė su metaliniu kryžiumi. Priekiniame fasade kyšo keturių kolonų portikas, vainikuotas trikampiu frontonu. Koplyčioje yra altorius.

Prastos būklės Viesų koplyčia 2021 m. buvo suremontuota: atlikti apskardinimo darbai, įrengti lietvamzdžiai, pakeistos vėjalentės, sutvirtinti pamatai, perdažytos fasado kolonos.

## Istorija

Žinoma, kad koplyčia veikė tarpukaryje. Pirmasis Kaišiadorių vyskupas Juozapas Kukta 1935 m. birželio 8 d. atnaujino Viesų koplyčios indultą šv. Mišioms.


Viesų kapinės, koplyčia.JPG|Koplyčia 2017 m.
Viesų kaimo kapinių koplyčia - panoramio.jpg|Koplyčios priekis
Viesų koplyčioje.JPG|Interjeras


## Šaltiniai
Širvintų koplyčia

**Širvintų koplyčia** – koplyčia, stovinti  Širvintų civilinėse kapinėse, esančiose P. Cvirkos g., Širvintų Šv. arkangelo Mykolo parapijoje. 

Koplyčia – stilistinės architektūros statinys. Išlikęs bažnytinės paskirties inventorius. 

## Istorija

Koplyčia pastatyta kaip Lovmianskių šeimos mauzoliejus, 1904 m. (arch. Augustas Kleinas). Įrašai atminimo lentose lenkų kalba galinio fasado sienoje: *Adela Łowmiańska z Cieszejków*, mirusi 1893 m. rugpjūčio 30 d. ir *Adolf Łowmiański*, miręs 1900 m. rugpjūčio 5 d.  


Širvintų koplyčia 2.JPG|Šoninis fasadas
Širvintų koplyčioje.JPG|Interjero fragmentas
Širvintų koplyčia, Lovmianskių lentos.JPG|Lovmianskių lentos galinėje sienoje


## Šaltiniai
Visagino-Liksnos elektros jungtis

**Visagino-Liksnos elektros jungtis** – tarpvalstybinė elektros jungtis tarp Lietuvos ir Latvijos.

Tai viena iš 7-ių elektros jungčių tarp Lietuvos ir Latvijos bei viena iš keturių, kurios turi 330 kv nuolatinę elektros srovę. Viena iš pagrindinių aukštos įtampos elektros jungčių su nebeveikiančia Ignalinos atomine elektrine.

2010 m. perdavimo linija remontuota. Tai pačiais metais vykdyti jungties relinės apsaugos ir automatikos aukšto dažnio posto PowerLink su SWT-3000 įrengimo darbai.

## Šaltiniai
Timebelle

**Timebelle** – Šveicarijos muzikos grupė iš Berno. Ją sudaro vokalistė Miruna Mănescu, būgnininkas Samuel Forster ir multiinstrumentalistas Emanuel Daniel Andriescu. Originalioje sudėtyje buvo penki muzikantai, tuo metu studijavę Berno universitete, o vokalistė M. Mănescu prie komandos prisidėjo praėjus keliems mėnesiams.

Grupė atstovavo Šveicarijai 2017 metų „Eurovizijoje“ su daina „Apollo“, tačiau į finalą nepateko. Anksčiau šveicarų atrankoje yra dalyvavusi 2015 metais; tada užėmė antrą vietą, nusileisdama nugalėtojai Mélanie René.

## Diskografija

### EP
* 2015: *Desperado*

### Singlai
* 2015: *Singing About Love*
* 2015: *Desperado*
* 2015: *Are You Ready?*
* 2017: *Apollo*

## Nuorodos

* Dainos „Apollo“ vaizdo klipas

|-
Imri Ziv

**Imri Ziv** (g. 1991 m. rugsėjo 12 d. Hod Hašaronas), taip pat žinomas kaip **IMRI** – Izraelio dainininkas.

Nuo pat jaunystės pradėjo dainuoti net keliomis kalbomis – ispanų, anglų ir hebrajų. 2015 m. buvo pritariantysis Nadav Guedj (daina „Golden Boy“) vokalas „Eurovizijoje“ Vienoje ir 2016 m. Hovi Star (daina „Made of Stars“) Stokholme. 

2017 m. Imri su daina „I Feel Alive“ laimėjo TV dainų konkursą „Rising Star“ ir tuo pačiu iškovojo teisę atstovauti Izraelui „Eurovizijoje“ Kijeve.

## Diskografija

### EP
* 2015: *Imri*

### Singlai
* 2017: *I Feel Alive*

## Nuorodos

* Dainos „I Feel Alive“ vaizdo klipas

|-
Jimmie Wilson

**Jimmie Wilson** (g. Detroite) – amerikiečių dainininkas ir miuziklų aktorius.

## Biografija

Gimė ir užaugo Detroite, Mičigano valstijoje (JAV). Studijavo aktorystę Holivude. Yra sukūręs ne vieną vaidmenį miuzikluose ir pjėsėse, viena garsiausių iš jų „Hope“, kur teko buvusio Amerikos Jungtinių Valstijų prezidento Barako Obamos rolė. 2012 metais dalyvavo lenkų šou „Must Be the Music“, pasiekęs pusfinalių etapą. 2017 m. kartu su Valentina Monetta atstovavo San Marinui „Eurovizijos“ dainų konkurse su daina „Spirit of the Night“.

Šiuo metu jis gyvena Vokietijoje.

## Nuorodos

* Valentinos Monettos ir Jimmie Wilson daina „Spirit of the Night“

|-
JOWST

**Joakim With Steen** (g. 1989 m. birželio 26 d. Trondheime), geriau žinomas kaip **JOWST** – Norvegijos muzikos įrašų prodiuseris ir dainų autorius.

## Biografija

JOWST gimė 1989 metais Trondheime. Nuo 15-ikos domisi pankroku ir dainų rašymu. Noroff institute įgijo išsilavinimą garso ir muzikos produkcijos srityje, kur vėliau liko dėstytojauti.

2017 m. JOWST kartu su vokalistu Aleksander Walmann išleido dainą „Grab the Moment“, su kuria laimėjo nacionalinę atranką ir atstovavo Norvegijai „Eurovizijos“ dainų konkurse Kijeve. Finale atstovai su 158 taškais užėmė 10-ą vietą.

## Diskografija

### Singlai
* 2016: *Thinking Through Thorough Thoughts*
* 2017: *Grab the Moment*
* 2018: *Burning bridges*

## Nuorodos

* Oficiali svetainė 

|-
Aleksander Walmann

**Aleksander Walmann Åsgården** (g. 1986 m. sausio 12 d. Pošgriūne), geriau žinomas kaip **Aleksander Walmann** – Norvegijos dainininkas ir dainų autorius.

Aleksander Walmann gimtinėje išgarsėjo, kai 2012 metais sudalyvavo aklosiose realybės šou „Balsas“ atrankose. Po sėkmingo dalyvavimo televizijos projekte, kur dainininkas liko antras, prasidėjo gausybė bendradarbiavimų su vietiniais kompozitoriais ir atlikėjais. Pirmą savo kūrybos dainą „Don't Let Go“ įrašė 2011 metais, pagerbiant teroro išpuolio Norvegijoje aukas.

2017 m. su JOWST Aleksander Walmann laimėjo nacionalinę atranką ir atstovavo Norvegijai „Eurovizijos“ dainų konkurse su daina „Grab the Moment“. Finale atstovai su 158 taškais užėmė 10-ą vietą.

## Nuorodos

* Oficiali svetainė 

|-
Guronių šv. Juozapo koplyčia

**Guronių šv. Juozapo koplyčia** – naujai pastatyta koplyčia, veikianti kardinolo Vincento Sladkevičiaus gimtajame Guronių kaime, Kaišiadorių rajone. Priklauso Žaslių šv. Jurgio parapijai. Pasiekiama iš kelio , nuo Žaslių geležinkelio stoties, apie 1,5 km į šiaurės vakarus. Ties geležinkelio pervaža pastatyta lankytino objekto rodyklė.

Koplyčia dedikuota Šv. Juozapui, Kaišiadorių vyskupijos globėjui. Koplyčioje kiekvieną trečiadienį švenčiama Eucharistija. Ji visuomet atvira Eucharistijos šventimui piligrimams, atvykusiems su kunigu.

## Rožinio slėpinių kelias

Koplyčia priklauso Rožinio slėpinių kelio kompleksui, kuris įsikūręs apie 10 ha dydžio sakraliniame parke. Yra penkios koplytėlės, išsidėsčiusios ratu aplink centrinę koplyčią. Visų jų sienose nutapytos freskos, vaizduojančios biblines scenas bei Lietuvos katalikų gyvenimo istorinius įvykius. Prie pagrindinio tako stovi Švč. Mergelės Marijos statula. Įrengti rekolekcijų namai (du statiniai), kuriuos administruoja vienuolės eucharistietės. Čia įvairius renginius paprastai veda seserys eucharistietės, talkina atvykstantys kunigai, bendradarbiai pasauliečiai. Veikia rožinių bei memorialinė kardinolo V. Sladkevičiaus ekspozicija. Parko pradžioje slūgso memorialinis akmuo, žymintis kardinolo tėviškės vietą.

Guronių Rožančiaus kelio įkūrėjas – Kaišiadorių vyskupas Juozapas Matulaitis, sakralinio parko projekto autorius – architektas Stasys Petrauskas, kūrinių autorius – dailininkas, skulptorius Antanas Kmieliauskas,

Kiekvieną spalio mėnesio sekmadienį vyksta Rožančiaus slėpinių kelio pamaldos – rožančiaus malda, kartu apvaikščiojant rožančiaus slėpinių koplytėles, po jų vyksta šv. Mišios.

Parko teritorijoje yra archeologinis paminklas Guronių alkakalnis.

## Istorija

2002 m. popiežiui Jonui Pauliui II į rožinio maldą įtraukus dar vieną – Šviesos slėpinių dalį, kardinolo V. Sladkevičiaus tėviškėje Guronyse pradėtas kurti Rožinio slėpinių kelias. Vieta parinkta siekiant įamžinti itin branginusio Rožinio maldą kardinolo atminimą.

Rožinio slėpinių kelio koplytėlės parke pastatytos 2006 m., minint Kaišiadorių vyskupijos 80-mečio sukaktį. Rekolekcijų namai pietinėje komplekso dalyje atidaryti 2007 m.

2010 m. duris atvėrė koplyčia.

## Šaltiniai

## Nuorodos

* Guronys
* Kardinolo gimtajame krašte apsilankius
Liubavo dvaro kelias

**Liubavo dvaro kelias** (kitaip, ***Didikų Goštautų kelias***) – akmenimis grįstas istorinis kelias Vilniaus rajone, Riešės seniūnijoje, vedantis į Liubavo dvarą. Tai vietinės reikšmės kelio Liubavas–Bireliai atkarpa nuo Liubavo dvaro iki Avietynės kaimo apylinkių. Seniau ši kelio atkarpa siejo Liubavo ir Raudondvario dvarų valdas. Grįstos kelio atkarpos ilgis – 1352 m. Grindinys lauko akmenų, jo plotis – 3 m. Kelias eina per banguotai kalvotą vietovę bei negyvenamus laukus; šiaurinėje dalyje, arčiau dvaro apsodintas lapuočiais.

2014 m. aptariama kelio atkarpa įtraukta į Valstybės saugomų objektų registrą.

## Šaltiniai
Turniškės (Verkiai)

**Turniškės** – Vilniaus miesto dalis, esanti Verkių seniūnijoje, 1–3 km į rytus nuo Verkių, Neries dešiniajame krante, priešais Turniškes Antakalnio seniūnijoje. Kaimiško plano gyvenvietė išsibarsčiusi aplink Verkių gatvę, einančią nuo Verkių rūmų link Staviškių ir Ožkinių. Iš šiaurės Turniškes juosia Turniškės upelis su tvenkiniais bei Verkių regioninio parko miškas.

Dešiniajame Neries krante, prie Gasinskų sodybos, žaliuoja dvikamienis 4,1 m apimties ąžuolas. Neryje ties Turniškėmis yra pora rėvų (antroji galbūt vadinta *Kruopine*). Įsteigtas Turniškės kraštovaizdžio draustinis.

## Istorija

1905 m. Riešės valsčiaus Turniškių kaime gyveno 148 žmonės, 1931 m. – 72.

## Šaltiniai